Document ID: /roh_data/filtered/fineweb-2-filterrobots_roh.jsonl.gz/40103

Il schef da la Swisscom Urs Schäppi sa defenda suenter la quarta panna en tschintg mais.
La societad stoppia emprender ch’ils sistems da communicaziun sajan buns da far adina dapli. Disturbis na sajan però betg d’excluder.
Quai ha Schäppi ditg en in’ intervista cun il «Sonntagsblick». Ils clients da Swisscom stoppian era vinavant far quint cun interrupziuns.
Per las quatter pannas n’ha il schef da la Swisscom betg pudì inditgar ina raschun concreta. Tar l’ultima panna dal mardi passà n’eri durant uras betg pussaivel da telefonar cun il telefonin ed a numers d’affar.